आईपीएल चार में इंग्लैंड के खिलाड़ी खेलेंगे : अमीन  
चिरायु अमीन ने कहा कि इंग्लैंड के क्रिकेटरों का शनिवार को की नीलामी में शामिल होने का मतलब है कि वे टूर्नामेंट के लिए उपलब्ध रहेंगे।
इंडियन प्रीमियर लीग के चौथे टूर्नामेंट में इंग्लैंड के खिलाड़ियों के खेलने संबंधी अटकलों पर विराम लगाते हुए आईपीएल आयुक्त चिरायु अमीन ने शनिवार को कहा कि इंग्लैंड के क्रिकेटरों का शनिवार को की नीलामी में शामिल होने का मतलब है कि वे टूर्नामेंट के लिए उपलब्ध रहेंगे।  पहले दिन की खिलाड़ियों की नीलामी के इतर अमीन ने कहा, इसमें कोई मुद्दा ही नहीं है। अन्यथा उन्हें नीलामी में शामिल नहीं किया जाता। उन्होंने कहा, इंग्लैंड के खिलाड़ियों के खेलने को लेकर कोई सवाल ही नहीं है। फ्रेंचाइजियों ने उन्हें खरीदा है इसका मतलब है कि उन्होंने टीम के लिए खेलने का फैसला किया है। इस तरह की खबरें थी कि इंग्लैंड के खिलाड़ियों को आठ अप्रैल से शुरू हो रहे इस टूर्नामेंट में खेलने के लिए इंग्लैंड और वेल्स क्रिकेट बोर्ड के अनापत्ति प्रमाण पत्र की जरूरत है लेकिन बोर्ड नहीं चाहता कि उनके खिलाड़ियों पर बोझ बढ़े क्योंकि आईपीएल विश्व कप के सिर्फ पांच दिन बाद शुरू हो रहा है।